એચ. એચ. વિલ્સન ઑક્સફર્ડ યુનિવર્સિટીના પ્રથમ “બોડેન પ્રોફેસર” તરીકે નિયુક્ત થયા પછી ઈંગ્લેન્ડ ગયા બાદ પણ કેશબ સેનના દાદા રામ કમલ સેનના સંપર્કમાં રહેતા હતા. એમનો મત હતો કે ભારતીયોએ સંસ્કૃતની માંગણી ચાલુ રાખવી જોઈએ કારણ કે આપણી રાષ્ટ્રીયતા અને આપણી ઓળખ સંસ્કૃત સાથે જોડાયેલી છે. તેમણે ભારતીયોને પ્રોત્સાહિત કર્યા કે અંગ્રેજી શિક્ષણ દાખલ કરવાની જે હિલચાલ હતી એને નિષ્ફળ બનાવવા માટે એમની શક્તિ મુજબ જે કાંઈ કરી શકાય એ કરવું જોઈએ.